
ที่ มท ๐๘๑๖.5/ว





 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐






        มกราคม  ๒๕๖9
เรื่อง  แจ้งเลื่อนโครงการฝึกอบรมการใช้งานระบบการลงทะเบียนและฐานข้อมูลกิจการสภาเด็กและเยาวชน            
ขององค์กรปกครองส่วนท้องถิ่น
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ที่ มท 0816.5/ว 5140 ลงวันที่ 3 พฤศจิกายน 2568
สิ่งที่ส่งมาด้วย  บัญชีรายชื่อผู้ที่ลงทะเบียนในรุ่นที่ 2




        จำนวน 1 ฉบับ



ตามที่ กรมส่งเสริมการปกครองท้องถิ่นได้กำหนดจัดโครงการฝึกอบรมการใช้งานระบบ     การลงทะเบียนและฐานข้อมูลกิจการสภาเด็กและเยาวชนขององค์กรปกครองส่วนท้องถิ่น จำนวน 4 รุ่น         รุ่นละ 4 วัน ดังนี้
1. รุ่นที่ 1 ระหว่างวันที่ 27 - 30 มกราคม 2569
2. รุ่นที่ 2 ระหว่างวันที่ 7 - 10 กุมภาพันธ์ 2569
3. รุ่นที่ 3 ระหว่างวันที่ 16 - 19 มีนาคม 2569
4. รุ่นที่ 4 ระหว่างวันที่ 25 - 28 มีนาคม 2569
ณ โรงแรมบ้านไทยบูทีค เขตบางกะปิ กรุงเทพมหานคร นั้น
กรมส่งเสริมการปกครองท้องถิ่นขอเรียนว่า ด้วยได้มีพระราชกฤษฎีกายุบสภาผู้แทนราษฎร พ.ศ. 2568 เพื่อให้มีการเลือกตั้งสมาชิกสภาผู้แทนราษฎรใหม่เป็นการเลือกตั้งทั่วไป คณะกรรมการ           การเลือกตั้ง ได้มีประกาศคณะกรรมการการเลือกตั้ง เรื่อง กำหนดวันเลือกตั้ง วันรับสมัครรับเลือกตั้งแบบแบ่งเขตเลือกตั้ง วันรับสมัครรับเลือกตั้งแบบบัญชีรายชื่อและสถานที่ที่พรรคการเมืองจะส่งบัญชีรายชื่อผู้สมัครแบบบัญชีรายชื่อ โดยกำหนดให้วันอาทิตย์ที่ 8 กุมภาพันธ์ 2569 เป็นวันเลือกตั้ง ซึ่งตรงกับกำหนดการฝึกอบรมฯ ในรุ่นที่ 2 ระหว่างวันที่ 7 - 10 กุมภาพันธ์ 2569 ในการนี้ จึงขอเลื่อนโครงการฝึกอบรม     การใช้งานระบบการลงทะเบียนและฐานข้อมูลกิจการสภาเด็กและเยาวชนขององค์กรปกครองส่วนท้องถิ่น             รุ่นที่ 2 จากเดิมระหว่างวันที่ 7 - 10 กุมภาพันธ์ 2569 เป็นระหว่างวันที่ 16 - 19 มีนาคม 2569 และเลื่อนโครงการฝึกอบรมฯ รุ่นที่ 3 และรุ่นที่ 4 ออกไปพลางก่อน และจะแจ้งให้ทราบในโอกาสต่อไป ทั้งนี้ เพื่อให้การดำเนินโครงการ..
/ฝึกอบรม ...

ฝึกอบรมการใช้งานระบบการลงทะเบียนและฐานข้อมูลกิจการสภาเด็กและเยาวชนขององค์กรปกครองส่วนท้องถิ่น เป็นไปด้วยความเรียบร้อยและบรรลุตามวัตถุประสงค์ จึงขอความร่วมมือจังหวัดแจ้งองค์กรปกครอง           ส่วนท้องถิ่นทุกแห่งเพื่อพิจารณาดำเนินการในส่วนที่เกี่ยวข้องต่อไป  
จึงเรียนมาเพื่อโปรดพิจารณา
ขอแสดงความนับถือ
อธิบดีกรมส่งเสริมการปกครองท้องถิ่น
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ - ๒๒๔๑ - ๙๐00 ต่อ 5332
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสุพัฒตรา เหลี่ยวเจริญ โทร. ๐83 857 3672









แจ้งเลื่อนโครงการฝึกอบรม  CYCL  ปี 69

